หุ้น 14 มิ.ย. บวกแรง 62 จุด
ดัชนีปิด 1,465.27 จุด เพิ่มขึ้น 62 จุด หรือ 4.42 % มูลค่าการซื้อขาย 63,783.30 ล้านบาท
29 ต.ค. 2565

ดัชนีปิด 1,465.27 จุด เพิ่มขึ้น 62 จุด หรือ 4.42 % มูลค่าการซื้อขาย 63,783.30 ล้านบาท 
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์ บล.โกลเบล็ก เปิดเผยว่า วันนี้ดัชนีดีดขึ้นแรงเกือบ 60 จุด และเป็นการรีบาวด์แรงกว่าตลาดหุ้นประเทศเพื่อนบ้าน ซึ่งสอดคล้องและเป็นในทิศทางเดียวกับค่าเงินบาทที่เริ่มแข็งค่าขึ้นเล็กน้อย 
ทั้งนี้ เป็นเพราะตลอดสัปดาห์ที่ผ่านมานี้ดัชนีปรับลงไปมาก จึงมีแรงดีดกลับแรง ประกอบกับตอนนี้เหมือนนักลงทุนลืมประเด็นเรื่องการที่ธนาคารกลางสหรัฐ (เฟด) จะลดมาตรการกระตุ้นเศรษฐกิจเชิงปริมาณ (คิวอี) ลง 
อย่างไรก็ตาม คาดว่า ดัชนีในสัปดาห์หน้าจะเคลื่อนไหวผันผวนแรง แต่ทั้งหมดนี้ความสำคัญไปอยู่ที่วันที่ 18-19 มิ.ย. ที่เฟดจะมีการประชุม ซึ่งหากผลลออกมาลดการออกมาตรการคิวอีจริงตลาดคงไม่ปรับลงมากเพราะเหมือนเป็นที่รับรู้ไปบ้างแล้ว แต่กรณีเลวร้ายสุดหากเฟดออกมามาบอกว่าหยุดการออกมาตรการคิวอีลง จะส่งผลให้ตลาดมีการเคลื่อนไหวผันผวนมาก
กลยุทธ์ สำหรับนักลงทุนระยะสั้นสามารถเก็งกกำไรรายตัวได้ แต่สำหรับนักลงทุนระยะกลางให้ไปรอเก็บที่แนวรับ 1,400 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่  
KBANK    มูลค่าการซื้อขาย  4,321 ล้านบาท ปิดที่ 195.00 บาท เพิ่มขึ้น 17.00 บาท (+9.55%)  
INTUCH   มูลค่าการซื้อขาย  3,585 ล้านบาท ปิดที่  82.25 บาท เพิ่มขึ้น  2.75 บาท (+3.46 %) 
ADVANC มูลค่าการซื้อขาย  2,651 ล้านบาท ปิดที่  255.00 บาท เพิ่มขึ้น  11.00 บาท (+4.51%)  
SCB         มูลค่าการซื้อขาย  2,589 ล้านบาท ปิดที่  174.00 บาท เพิ่มขึ้น 10.00 บาท (+6.10%)  
MAKRO    มูลค่าการซื้อขาย  2,490 ล้านบาท ปิดที่ 772.00 บาท ลดลง 2.00 บาท (-0.26%)